Madonas novada

**Madonas Valsts ģimnāzijas**

**PAŠNOVĒRTĒJUMA ZIŅOJUMS**

**par 2024./2025. mācību gadu**

**SASKAŅOTS**

|  |  |  |
| --- | --- | --- |
| Madonas novada pašvaldības domes priekšsēdētāja vietnieks | | |
|  | | |
|  |  | Māris Justs |
| *(paraksts)* |  |  |
|  |  |  |
| *(datums)* |  |  |

*DOKUMENTS PARAKSTĪTS AR DROŠU ELEKTRONISKO PARAKSTU*

*UN SATUR LAIKA ZĪMOGU*

1. **IZGLĪTĪBAS IESTĀDES VISPĀRĪGS RAKSTUROJUMS** 
   1. Izglītības iestādes misija – **Ar mērķtiecību un sadarbību uz izcilību**
   2. Izglītības iestādes vīzija par izglītojamo – **Izaugsme atbalstošā vidē**
   3. Izglītības iestādes vērtības – **piederības apziņa,** **mērķtiecība, sadarbība, radītprieks**
   4. Izglītojamo skaits un īstenotās izglītības programmas 2024./2025. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  *(ja atšķiras no juridiskās adreses)* | Licence | | Izglītojamo skaits, uzsākot programmas apguvi 2024./2025. m.g. (01.09.2024.) | Izglītojamo skaits, noslēdzot programmas apguvi 2024./2025.m.g.  (31.05.2025.) |
| Nr. | Licencēšanas  datums |
| Pamatizglītības otrā posma programma | 23011111 |  | V 3134 | 09.07.2020. | 157 | 158 |
| Vispārējās vidējās izglītības programma | 31016011 |  | V- 3135 | 09.07.2020 | 172 | 170 |

1. **IZGLĪTĪBAS IESTĀDES DARBĪBAS PAMATMĒRĶI UN PRIORITĀTES** 
   1. **IZGLĪTĪBAS IESTĀDES DARBĪBAS UN IZGLĪTĪBAS PROGRAMMU ĪSTENOŠANAS KVALITĀTES MĒRĶI**

|  |  |  |  |
| --- | --- | --- | --- |
| **IZGLĪTĪBAS KVALITĀTES MĒRĶI:** | **RĀDĪTĀJI** | | |
| **2022./2023.m.g.** | **2023./2024.m.g.** | **2024./2025.m.g.** |
| Gada vidējais vērtējums- augstāks par 7,2 ballēm | 7,4 balles | 7,5 balles | 7,6 balles |
| Izglītojamo vidējie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem- par 10% augstāki nekā vidēji valstī | Matemātika 66% (valstī 51%)  Latv. val. 69% (valstī 58%)  Angļu val. 84,2% (valstī 67%) | Matemātika 59,2% (valstī 43,2%), latv. val. 73,8% (valstī 59,1%), angļu val. 82,8% (valstī 63,9%) | Matemātika 70% (valstī 53,8), latv. val. 71,9% (valstī 58,5%), angļu val. 78,9% (valstī 65,8%) |
| Izglītības iestādes vidējās vispārējās izglītības absolventu augstākā līmeņa valsts pārbaudes darbu indekss- vismaz 60% | 62,7% | 63,1% | 57,2% |

* 1. **IZGLĪTĪBAS IESTĀDES PRIORITĀTES, SASNIEGTIE REZULTĀTI 2024./2025.mācību gadā**

|  |  |  |
| --- | --- | --- |
| **Prioritāte** | **Sasniedzamie rezultāti kvantitatīvi un kvalitatīvi** | **Norāde par uzdevumu izpildi** (sasniegts/daļēji sasniegts/ nav sasniegts) **un 1-3 secinājumi** |
| 1.Vienotas izpratnes veidošana par mācību sasniegumu vērtēšanu. | **Kvalitatīvi:**  Pedagogiem organizētas metodiskās sanāksmes par jauno mācību sasniegumu vērtēšanas kārtību, pārbaudes darbu un to vērtēšanas kritēriju izstrāde, ņemot vērā izglītojamo izziņas darbības līmeņus (SOLO).  Pedagogiem sadarbojoties, organizēti starpdisciplināri pasākumi (t.sk. Mazās pētnieku skolas nodarbības).  Izglītojamie iepazīstināti ar vērtēšanas kārtību un katra temata svaru ikvienā mācību priekšmetā.  Vecāki informēti par izmaiņām jaunajā vērtēšanas kārtībā vecāku sapulcēs un, ja nepieciešams, individuālās pārrunās. | Sasniegts.  Pārbaudes darbu plānošanā, organizēšanā tiek ievērota izglītības iestādes Izglītojamo mācību sasniegumu vērtēšanas kārtība.  Pedagogi sadarbojušies sadarbības grupās (starpdisciplināru pasākumu - Mazā pētnieku skola, Biznesa pasaku konkursa- organizēšanā, mācību ekskursiju plānošana, padziļināto kursu īstenošana, vērtēšanas kritēriju (t.sk. SLA) veidošanā u.c.). |
| **Kvantitatīvi:**  Izstrādāta pārbaudes darbu sistēma 2024./2025.m.g. un ar to iepazīstināti izglītojamie.  Organizētas 2 Metodiskās sanāksmes, veicinot pedagogu izpratni par vienotu vērtēšanas sistēmu, pārbaudes darbu veidošana, ievērojot izglītojamo izziņas darbības līmeņus.  90 % pedagogu izstrādājuši vienu pārbaudes darbu, ievērojot izglītojamo izziņas darbības līmeņus (SOLO).  70 % pedagogu dalība savstarpējā stundu vērošanā, vēršot uzmanību atgriezeniskai saitei, formatīvai vērtēšanai ikdienas mācību procesā, tā uzlabojot mācību procesa kvalitāti un izglītojamo gatavību temata pārbaudes darbam, kurā notiek summatīvā vērtēšana.  60% pedagogu dalās labajā praksē – vada atklātās stundas, meistarklases, pedagogu profesionālās pilnveides kursus, publicē materiālus Informatīvajā lapā, izglītības iestādes tīmekļa vietnē. | Sasniegts.  100% pedagogu izstrādājuši pārbaudes darbu plānojumu, pieejams e-klasē.  Metodiskās sanāksmēs aktualizēta Izglītojamo mācību sasniegumu vērtēšanas kārtība un pārbaudes darbu veidošana, ievērojot izziņas darbības līmeņus.  63% pedagogu izstrādājuši pārbaudes darbu, ievērojot skolēnu izziņas darbības līmeņus. Izveidotie pārbaudes darbi analizēti metodiskajās grupās.  73% pedagogu savstarpējā stundu vērošanā pievērsta uzmanība AS, formatīvajam vērtējumam ikdienas mācību procesā.  64% pedagogu dalījušies savā labajā praksē pedagogu profesionālās pilnveides kursos, “Pieredzes bankā”, Madonas novada metodisko apvienību semināros (8 pedagogi), Gulbenes novada pedagogu forumā "Katram sava virsotne" (4 pedagogi). |
| 2.Izglītojamo izcilības veicināšana ikdienas mācību procesā un darbā ar talantīgajiem izglītojamajiem. | **Kvalitatīvi:**  Pedagogi diferencē ikdienas mācību procesu stundās, tā veicinot ikviena izglītojamā izcilību.  Pedagogi motivē izglītojamos iesaistīties olimpiādēs un konkursos, organizē papildus darbu ar talantīgajiem izglītojamiem (t.sk. interešu izglītībā).  Notiek mērķtiecīgs darbs zinātniskajā pētniecībā, izvirzot labākos darbus uz reģiona konkursu, kur daļa no tiem iegūst tiesības piedalīties valsts konkursā.  Gan pedagogu, gan izglītojamo aktīva sadarbība ar valsts ģimnāzijām Latvijā. | Daļēji sasniegts.  Katrā mācību priekšmetā nepieciešams organizēt olimpiādes 1.kārtu. Lielāku vērību piegriezt individuālam darbam ar talantīgajiem, gatavojot olimpiādes 2.kārtai.  Pārstrādāta projekta darba izstrādes kārtība, pielāgojot laika grafiku reģionālo konkursu norisei. |
| **Kvantitatīvi:**  2 reizes noorganizēti pedagogu profesionālās pilnveides kursi “Labbūtības veicināšana mācību un audzināšanas procesā”, pieredzē dalās 9 pedagogi.  Mācību priekšmetu olimpiādēs dalībnieku skaits: 160 dalības (vienam izglītojamajam iespējama dalība vairākās mācību priekšmetu olimpiādēs).  20% no mācību priekšmetu olimpiāžu dalībniekiem saņem godalgotas vietas.  4% no otrās kārtas mācību priekšmetu olimpiāžu dalībniekiem izvirzīti uz trešo kārtu.  Valsts zinātniski pētniecisko darbu konkursā 3 darbi godalgoti. | Pedagogu profesionālās pilnveides kursos “Labbūtības veicināšana mācību un audzināšanas procesā” Madonas pilsētas PII “Saulīte” 38 pedagogi, Madonas Valsts ģimnāzijā 33 pedagogi, Cesvaines PII “Brīnumzeme” 18 pedagogi, pieredzē dalās 9 pedagogi.  Organizēta meistarklase “Labbūtības veicināšana mācību un audzināšanas procesā” – piedalās 20 ģimnāzijas pedagogi.  36% no mācību priekšmetu olimpiādes otrās kārtas dalībniekiem saņem godalgotas vietas, 6% no 2.kārtas dalībniekiem izvirzīti uz trešo kārtu. Valsts ZPD darbu konkursā piedalījās 3 izglītojamie, 1 no tiem saņem speciālbalvu.  Jauno ģeogrāfu skolā darbojas 13% ģimnāzijas audzēkņu (1.vieta Vidzemes reģionā), Eksperiments (piedalīšanās finālā 6.vieta), STEM interešu izglītības pulciņi |
| 3.Karjeras izglītības aktualizēšana atbilstoši darba tirgus tendencēm. | **Kvalitatīvi:**  Izglītības iestādes karjeras aktivitātēs iesaistīti Madonas Valsts ģimnāzijas absolventi, vecāku pārstāvji, veiksmīgākie uzņēmēji.  Pedagogi mācību procesā (t.sk. mācību stundās) aktualizē karjeras jautājumus, tos dokumentē e-klasē.  Izglītojamie apzinās darba tirgus mainību, kā arī savas iespējas pašrealizēties atbilstoši darba tirgus attīstības tendencēm. Piedalās skolas organizētajos karjeras attīstības atbalsta pasākumos atbilstoši savām interesēm un darba tirgus vajadzībām.  Izglītojamie ir apzinājuši informāciju par darba tirgus perspektīvām, kas ļauj izšķirties par attiecīga lēmuma pieņemšanu karjeras izvēlē. | Sasniegts.  Karjeras aktivitātēs izglītības iestādē iesaistīti 6 absolventi un 6 vecāku pārstāvji no dažādām nozarēm, kā arī veiksmīgākie uzņēmēji, Ēnu dienā 7.-12.klasei (ēnošana gan Madonas novada, gan citos uzņēmumos).  Karjeras izglītības jautājumi dažādu tēmu ietvaros tiek aktualizēti mācību stundās. Matemātikā, vēsturē, sociālajās zinībās, krievu valodā , ģeogrāfijā , uzņēmējdarbības pamatos, kā arī klases stundās no 7.līdz 12.klasei. Organizētas klašu mācību ekskursijas uz uzņēmumiem.  Sadarbībā ar skolas bibliotekārēm mācību stundās organizētas dažādas tikšanās ar grāmatu autoriem. Citu valstu pieredze brīvprātīgā darba veikšanā – angļu valodas stundās organizēta tikšanās ar brīvprātīgā darba veicējiem no Kolumbijas, Argentīnas, Brazīlijas. |
| **Kvantitatīvi:**  100 % izglītojamo iesaistīti karjeras aktivitātēs.  8.klasēs (48 skolēni) - grupu karjeras konsultācijas “Darba tirgus un darba vides nozīme karjeras izvēlē”.  Sasniedzamais rezultāts: ir izpratne par darba tirgus nozīmi profesijas izvēlē.  11., 12.klasēs (62 skolēni) - apgūst uzņēmējdarbības pamatus.  10.-12.klases (175 skolēni) – piedalīsies Karjeras dienā (tikšanās ar augstskolu un uzņēmēju pārstāvjiem; informācija par darba tirgus attīstības tendencēm Latvijā un pasaulē).  Individuālās karjeras konsultācijas pēc pieprasījuma. Aptuveni 60-70 skolēniem. | Sasniegts.  Katrā klases kolektīvā vienu reizi mācību gada laikā notikušas tematiskas grupu konsultācijas (kopā - 15),  sniegtas 64 individuālās konsultācijas.  Organizētas tikšanās ar dažādu profesiju pārstāvjiem, mācību ekskursijas, klases stundas, vieslekcijas, hakatons, aptaujas, tematiskas nodarbības, karjeras diena, paneļdiskusija, iepazīšanās ar augstāko mācību iestāžu piedāvājumiem, izstādes apmeklēšana.  Darbojas 14 SMU, gūst starptautiskus panākumus. |
| 4.Pilsoniskās līdzdalības un kultūrvēsturiskā mantojuma stiprināšana mācību un audzināšanas procesā, gatavojoties skolēnu dziesmu un deju svētkiem | **Kvalitatīvi:**  Apgūts koru un tautas deju Dziesmu un deju svētku repertuārs, kas iedzīvināts izglītības iestādes pasākumos.  Mācību darbā un ikdienā veicināta izpratne par latviskajām vērtībām.  Mācību stundu tematikā stiprināta izpratne par kultūrvēsturiskām vērtībām, nacionālās identitātes nozīmību, rosināta interese par brīvprātīgo darbu. | Sasniegts.  Mācību stundu tematikā aktualizētas kultūrvēsturiskās vērtības, nacionālās identitātes nozīmība.  Apgūts koru un tautas deju Dziesmu un deju svētku repertuārs, kas iedzīvināts izglītības iestādes pasākumos, kā arī novada pasākumos un sadancošanās pasākumos Barkavā, Lubānā, Madonas pilsētas svētku pasākumu ciklā.  Ģimnāzijas jauktais koris piedalījās novada interešu izglītības kolektīvu veidotajā pērļu nodošanas pasākumā “Dziesmu svētku skolā”.  Dalība Dziesmu un deju svētkos būtiski veicina skolēnu pilsonisko apziņu, piederības sajūtu Latvijai un patriotismu. Kopīga dziedāšana un dejošana valsts nozīmes kultūras notikumā ļauj jauniešiem dziļāk izprast latviešu tautas tradīcijas, vienotības spēku un kultūras mantojuma nozīmi. |
| **Kvantitatīvi:**  Jauktā kora, 7.-9. klašu tautu deju kolektīva “Vidzemīte”, 10- 12. klašu tautu deju kolektīva “Vidzeme” veiksmīga dalība koru un deju kolektīvu skatēs,  50 jauktā kora dalībnieku un 32 deju kolektīvu dalībnieku dalība XIII Latvijas Skolu jaunatnes dziesmu un deju svētkos. | Sasniegts.  Koru un deju kolektīvu skatē ģimnāzijas jauktais koris un 10.–12. klašu tautu deju kolektīvs „Vidzeme” ieguva I pakāpi, nodrošinot dalību Dziesmu un deju svētkos. Deju skatē 7.–9. klašu tautu deju kolektīvs „Vidzemīte” ieguva III pakāpi un piedalījās Dziesmu un deju svētku scenogrāfijā.  XIII Latvijas Skolu jaunatnes dziesmu un deju svētkos ģimnāziju pārstāvēja 126 skolēni,  Svētku nedēļā jauktais koris tika intervēts Latvijas Televīzijas raidījumā Rīta Panorāma un Latvijas Radio, kur skolēni dalījās savās emocijās un pieredzē par gatavošanos un dalību svētkos. |

* 1. **IZGLĪTĪBAS IESTĀDES DIBINĀTĀJA NOTEIKTIE MĒRĶI IZGLĪTĪBAS IESTĀDES VADĪTĀJAM TRĪS GADIEM, TO IETVAROS GALVENAIS PAVEIKTAIS**

|  |  |
| --- | --- |
| **Mērķis** | **Paveiktais 2024./2025. mācību gadā** |
| Atbalstošas mācību vides veidošana, uzlabojot pedagogu un izglītojamo savstarpējās attiecības | Izglītības iestāde ieguvusi ERASMUS+ akreditāciju, pedagogu iespēja gūt starptautisku pieredzi labbūtības veicināšanā, to izmantojuši 6 pedagogi. |
| Izglītības programmu, izvēļu grozu pielāgošana pieprasījumam | Aptauja 9. klasēs visā novadā. Izmaiņas stundu plānā vispārējās vidējās izglītības programmā: Valsts aizsardzības mācību pārceļot uz pamatkursu sadaļu, pārdalot stundu sadalījumu starp mācību priekšmetu “Projektu darbs” un citiem, lai dotu iespēju izglītojamajiem izstrādāt zinātniski pētniecisko darbu. |
| Pārmaiņu vadības nodrošināšana iestādē, pilnveidojot atgriezeniskās saites sniegšanu darbiniekiem | 73% pedagogu piedalījušies savstarpējā stundas vērošanā, snieguši AS par to.  Administrācijas vērotās stundas, kopskaitā 47 (tai skaitā 7.,10. klases adaptācija, attieksme pret mācību darbu, pedagogu profesionālās darbības kvalitātes novērtēšanā), sniegta AS par katru no tām.  Tehniskā personāla profesionālās darbības ikgadējā novērtēšana, individuālas sarunas. |

**2.4. IZGLĪTĪBAS IESTĀDES PRIORITĀTES UN PLĀNOTIE SASNIEDZAMIE REZULTĀTI 2025./2026. mācību gadā**

|  |  |
| --- | --- |
| **Prioritāte** | **Sasniedzamie rezultāti kvalitatīvi un kvantitatīvi** |
| * 1. Izglītojamo izcilības veicināšana, akcentējot darbu ar talantīgajiem izglītojamiem. | Kvalitatīvi sasniedzamie rezultāti   * Pedagogi metodiskajās grupās sadarbojoties, izstrādā klašu olimpiāžu darbus, organizē klašu olimpiādes. * Pedagogi diferencē ikdienas mācību procesu stundās, tā veicinot ikviena izglītojamā izcilību. * Pedagogi motivē skolēnus iesaistīties olimpiādēs un konkursos, organizē papildus darbu ar talantīgajiem. * Notiek mērķtiecīgs darbs zinātniskajā pētniecībā, izvirzot labākos darbus uz reģiona konkursu, kur daļa no tiem iegūst tiesības piedalīties valsts konkursā. * Gan pedagogu, gan skolēnu aktīva sadarbība ar Valsts ģimnāzijām Latvijā, tā veicinot izglītojamo izcilību.   Kvantitatīvi sasniedzamie rezultāti:   * Mācību priekšmetu olimpiādēs dalībnieku skaits: 160 dalības (vienam izglītojamajam iespējama dalība vairākās mācību priekšmetu olimpiādēs). * 20% no mācību priekšmetu olimpiāžu dalībnieku saņem godalgotas vietas. * 4% no otrās kārtas mācību priekšmetu olimpiāžu dalībniekiem izvirzīti uz trešo kārtu. * Valsts zinātniski pētniecisko darbu konkursā 3 darbi godalgoti. * Notiek izglītojamo zināšanu un prasmju līmeņa diagnostika 7. un 10. klasē, 100% matemātikā, latviešu un angļu valodā. * Noorganizēts pedagogu pieredzes apmaiņas seminārs, kurā 9 pedagogi dalās labajā praksē par darbu ar talantīgajiem. * 12 izglītojamo dalība Erasmus+ skolēnu grupu mobilitātē. |
| * 1. Pedagogu sadarbība, stiprinot metodisko pieredzi: | Kvalitatīvi sasniedzamie rezultāti:   * Pedagogi apgūst un pielieto tekstpratības veicināšanas metodes ikdienas darbā. * Regulāri pedagogiem sadarbojoties sadarbības grupās, veicināta pedagogu izpratne par projekta darba izstrādi, vērtēšanu un uzlabota projektu darbu izstrādes kvalitāte.   Kvantitatīvi sasniedzamie rezultāti:   * Noorganizētas 2 metodiskās sanāksmes par tekstpratību. * 60% pedagogu dalās ar saviem labās prakses piemēriem. * Erasmus+ aktivitātēs iesaistīti 12 pedagogi, projektā gūtā pieredze tiek integrēta skolas ikdienas darbā. * 70 % pedagogu iesaistījušies savstarpējā mācību stundu vērošanā, aktualizējot mācību metodiku tekstpratībā (janvāris–februāris). * Izveidota 1 Metodiskā centra Informatīvā lapa par tekstpratību. * Starpdisciplinārā sadarbībā noorganizētas 8 Mazās pētnieku skolas nodarbības. |
| * 1. projektu darbu izstrādes procesā; |
| * 1. izglītojamo tekstpratības attīstīšanā; |
| * 1. mūsdienīgu mācību metožu un tehnoloģiju pielietojuma apguvē, balstoties starptautiskā pieredzē. |
| 1. Līdzatbildības veicināšana izglītības iestādes vērtību uzturēšanā un stiprināšanā. | Kvalitatīvi sasniedzamie rezultāti:   * Sociālo zinību, klases stundās, kā arī ārpusklases darbā aprobēti projekta “Iespējo līdzdalību” materiāli par līdzdalības veidiem un līdzdalības formu praktizēšanu. * Izmantojot dažādas mācību metodes, skolas vērtības integrētas ikdienas mācību procesā. * Skolēnu iesaiste Erasmus+ aktivitātē, tā stiprinot piederības apziņu.   Kvantitatīvi sasniedzamie rezultāti:   * Izveidota projekta “Iespējo līdzdalību” materiālu krātuve, ar materiāliem iepazīstināti klašu audzinātāji. |
| 1. Izglītojamo, pedagogu un vecāku iesaistīšana izglītības iestādes turpmākās darbības prioritāro virzienu noteikšanā. | Kvalitatīvi sasniedzamie rezultāti   * Būtiskās informācijas un datu noteikšana, to apstrāde un analīze izglītības kvalitātes, mācību sasniegumu, tostarp valsts pārbaudes darbu rezultātu uzlabošanā. * Visu mērķgrupu iesaiste iestādes darbības plānošanā un izvērtēšanā atbilstoši kompetencei. Izglītojamo līdzdalības veicināšana, plānojot izglītības iestādes stratēģisko attīstību.   Kvantitatīvi sasniedzamie rezultāti:   * 70% izglītojamo un 45% vecāku pārstāvju iesaistīti izvēlētajā metodikā, izvērtējot izglītības iestādes darbību. * 80% pedagogu un tehniskā personāla piedalās izglītības iestādes pašnovērtējumā un turpmākās attīstības plānošanā. |

1. **ELEMENTU IZVĒRTĒJUMS**
   1. Elementa **“Mācīšana un mācīšanās”** stiprās puses un turpmākās attīstības vajadzības
      1. Pašvērtēšanā izmantotās kvalitātes vērtēšanas metodes: mācību stundu vērošana, dokumentu analīze, sarunas ar mērķgrupām

|  |  |
| --- | --- |
| **Stiprās puses** | **Turpmākās attīstības vajadzības** |
| Diferenciācija un individualizācija mācību procesā | Personalizētas pieejas mācību procesā nodrošināšana STEM priekšmetos |
| Pedagogu, izglītojamo un vecāku izpratne par jauno Mācību sasniegumu vērtēšanas kārtību | Aktualizēt attālināto mācību atgriezenisko saiti |
| Kvalitatīvu summatīvo pārbaudes darbu veidošana, to rezultātu un kļūdu izvērtējums | Pilnveidot snieguma līmeņu aprakstu veidošanu |

* + 1. Informācija par izglītības iestādes **mērķiem/ sasniedzamajiem rezultātiem mācību stundu vērošanā** 2024./2025.m.g.

|  |  |  |  |
| --- | --- | --- | --- |
|  | **Stundu vērošanas mērķi** | **Secinājumi** | **Turpmākās attīstības vajadzības** |
| Vadība | 7.,10. klases adaptācija, attieksme pret mācību darbu | Novērotas 22 mācību stundas.  Klasēs ir izglītojamie ar atšķirīgu darba tempu, zināšanu un prasmju līmeni. | Mērķtiecīgi diferencēt mācību procesu, tā nodrošinot iespējas katra izglītojamā izaugsmei. |
| Pedagogu profesionālās darbības kvalitātes novērtēšana | Novērotas 25 mācību stundas. Novērtēti 8 pedagogi, 7 ieguva 3.kvalitātes pakāpi, bet 1 – 2.kvalitātes pakāpi.  Pamatā stundas (98%) ir kvalitatīvas, mērķtiecīgas, orientētas uz jēgpilnu mācīšanos un rezultātu sasniegšanu. | Veicināt izglītojamā spēju regulāri un mērķtiecīgi izvērtēt savu mācīšanās progresu, stiprinot pašvadītas mācīšanās prasmes. |
| Pedagogi (pedagoģiskā padome) | Atgriezeniskā saite, formatīvais vērtējums ikdienas mācību procesā | 73% pedagogu piedalījušies savstarpējā mācību stundu vērošanā, novērotas 25 mācību stundas.  Formatīvai vērtēšanai pedagogi izmanto daudzveidīgu metodiku -60% vēroto stundu tiek attīstītas pašvērtēšanas prasmes, bet 72% vēroto stundu notiek savstarpēja vērtēšana. | Rosināt izglītojamo līdzdalību vērtēšanas procesā, nodrošinot iespējas aktīvi piedalīties vērtēšanas kritēriju (t.sk. SLA) izstrādē.  Mācīt izglītojamos saņemt atgriezenisko saiti (AS) un to izmantot savas mācīšanās pilnveidošanai. |

* 1. Elementa **“Kompetences un sasniegumi”** stiprās puses un turpmākās attīstības vajadzības
     1. Pašvērtēšanā izmantotās kvalitātes vērtēšanas metodes: mācību stundu vērošana, dokumentu analīze, sarunas ar mērķgrupām

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītojamo mācību sasniegumu diagnosticēšana 7. un 10.klasēs | Izglītojamo mācību sasniegumu diagnosticēšana uzsākot apgūt padziļinātos kursus |
| Valsts pārbaudes darbu vidējie rezultāti 9. klasēm pilnībā atbilst vai ir nedaudz (5% - 7%) augstāki par ikdienas mācību sasniegumiem : matemātikā 70%, latviešu valodā 71,9%, angļu valodā 73,8% | Mācību sasniegumu uzlabošana STEM priekšmetos starpdisciplinārajā darbā 9. klasēm |
| Piedalīšanās 7 valsts mācību priekšmetu olimpiādēs un valsts zinātniski pētniecisko darbu lasījumos (3 izglītojamie). 1.vieta valsts angļu valodas olimpiādē un piedalīšanās starptautiskajā olimpiādē Latvijas komandas sastāvā | Izglītojamo motivācijas veicināšana, iesaistoties mācību priekšmetu olimpiādēs |

* 1. Elementa **“Izglītības programmu īstenošana”** stiprās puses un turpmākās attīstības vajadzības
     1. Pašvērtēšanā izmantotās kvalitātes vērtēšanas metodes*:* intervijas, sarunas ar mērķgrupām, anketēšana, mācību stundu vērošana, izglītības iestādes tīmekļa vietnes izpēte

|  |  |
| --- | --- |
| **Stiprās puses** | **Turpmākās attīstības vajadzības** |
| Tiek realizētas 8 padziļināto kursu programmas : latviešu valodā un literatūrā, angļu valodā, vēsturē un sociālajās zinātnēs, dizainā un tehnoloģijās, matemātikā, bioloģijā, ķīmijā un fizikā | Aktuāla nepieciešamība pēc programmēšanas padziļinātā kursa |
| Valsts pārbaudes darbu optimālā līmeņa rezultāti par 10% - 20% augstāki kā vidēji valstī : matemātikā 63,6%, latviešu valodā 70,8%, angļu valodā 79,1% | Uzlabot monitoringa darba rezultātus dabaszinību kursā |
| Izglītojamo interese par specializētiem kursiem: digitālais dizains, komunikācija un mediji, uzņēmējdarbības pamati | Specializēto kursu piedāvājums humanitārajos mācību priekšmetos |

* 1. Elementa **“Pieejamība”** stiprās puses un turpmākās attīstības vajadzības
     1. Pašvērtēšanā izmantotās kvalitātes vērtēšanas metodes: izglītības iestādes apskate, diskusija ar dibinātāju, ģimnāzijas padomi, skolēnu padomi, izglītības iestādes tīmekļa vietnes izpēte

|  |  |
| --- | --- |
| **Stiprās puses**  *)* | **Turpmākās attīstības vajadzības** |
| Atbilstoši mainīgajām sabiedrības vajadzībām un pieprasījumam katru mācību gadu tiek uzlabotas izglītības programmas vidējā izglītībā. | Mērķtiecīgi veicināt pedagogu izpratni par individualizāciju un diferenciāciju ikdienas mācību procesā, pielāgojoties katra izglītojamā individuālajām vajadzībām. |
| Izglītības iestāde pēc renovācijas nodrošina mūsdienīgu vides pieejamību (uzbrauktuves, lifti) personām ar kustību traucējumiem.  Izglītojamiem, kas atrodas prombūtnē (izolācija, karantīna u.c.), tiek nodrošināta iespēja pieslēgties klātienes stundai attālināti. | Izstrādāt atbalsta personāla darbības sistēmu, kur mērķtiecīgi sadarbotos sociālais pedagogs, psihologs, vecāki, izglītojamais, pedagogi. |
| Projekts uzlabotai dienesta viesnīcas izmantošanai (plānota renovācija, paplašināšana) |  |
| Izglītojamie iesaistījās diskusijās par aktuālām problēmām, kas ietekmē jauniešu dzīves kvalitāti vietējā kopienā. Sagatavotas iniciatīvu vēstules pašvaldības pārstāvjiem, kurās iekļautas jauniešu idejas un konkrēti risinājumi. Jaunieši norādīja uz problēmām, kas saistītas ar:  1. darba un prakses iespēju trūkumu vietējā kopienā;  2. nepietiekamu uzmanību fiziskās un garīgās veselības jautājumiem;  3. ierobežotām iespējām kvalitatīvi un lietderīgi pavadīt brīvo laiku. | Lai stiprinātu jauniešu iesaisti un nodrošinātu ilgtspējīgu līdzdalības kultūru, nepieciešams:  - regulāri organizēt tematiskās diskusijas un jauniešu forumus par sabiedrībai nozīmīgiem jautājumiem;  - izveidot sadarbības mehānismus starp institūcijām, kas atbalsta jauniešu iniciatīvas;  - paplašināt pieejamos brīvā laika un karjeras izglītības resursus, veicinot skolēnu motivāciju un pašizaugsmi;  - iekļaut mērķtiecīgas aktivitātes, kas stiprina jauniešu psiholoģisko labbūtību un sociālo integrāciju. |

* 1. Elementa **“Vadības profesionālā darbība”** stiprās puses un turpmākās attīstības vajadzības
     1. Pašvērtēšanā izmantotās kvalitātes vērtēšanas metodes: dokumentu analīze, visu mērķgrupu aptauja, situāciju analīze, izglītības iestādes tīmekļa vietnes izpēte, sarunas ar mērķgrupām

|  |  |
| --- | --- |
| **Stiprās puses** | **Turpmākās attīstības vajadzības** |
| Iekšējo dokumentu izstrāde un pārskatīšana notiek sistemātiski, sadarbojoties ar visām iesaistītajām pusēm (pedagogi, izglītojamie, vecāki u.c.), tā nodrošinot vienotu izpratni (piem., Vērtēšanas kārtības izstrāde). | Lai efektīvāk organizētu ikdienas darba procesus, palielināt funkciju deleģēšanu vietniekiem un citiem darbiniekiem. |
| Vadītājs veicina mūsdienīgas, kompetencēs balstītas izglītības īstenošanu un inovāciju ieviešanu. Veic regulāru mācību stundu vērošanu (katru gadu pie 25% pedagogu), sniedz profesionālu atgriezenisko saiti un nodrošina nepieciešamos resursus efektīvam mācību procesam. | Atsevišķu problēmsituāciju risināšanā paplašināt informēto personu loku (pedagogs (klases audzinātājs), vecāks, izglītojamais), tā nodrošinot savlaicīgu un mērķtiecīgi koordinētu rīcību mācību un audzināšanas procesā. |
| Vadītājs lēmumu pieņemšanā, komunikācijā balstās uz iestādes vērtībām, ar savu vadības stilu rāda piemēru un motivē. Ir ieinteresēta atvērtā un konstruktīvā komunikācijā ar visām iesaistītajām pusēm (pedagogi, Skolēnu padome, Ģimnāzijas padome, tehniskie darbinieki u.c.). | Efektīvākas un ātrākas komunikācijas nodrošināšanai, datu apmaiņai starp iesaistītajām pusēm (pedagogi, izglītojamie, vadības komanda) veidot digitālo platformu. |
| Izglītības iestādē tiek nodrošināta skolēnu līdzdalība izglītības procesa pilnveidē. Skolēnu padomes pārstāvji 1 reizi mēnesī tiekas ar direktori, lai apspriestu priekšlikumus mācību un audzināšanas darba uzlabošanai. Tiek nodrošināta atgriezeniskā saite: visi skolēnu ierosinājumi tiek izskatīti un izvērtēti. Šāda pieeja veicina demokrātiskas kultūras attīstību un sadarbību starp skolēniem un vadību. |

**4. INFORMĀCIJA PAR NOZĪMĪGĀKAJIEM ĪSTENOTIEM PROJEKTIEM 2024./2025. mācību gadā**

|  |  |  |  |
| --- | --- | --- | --- |
| Projekta nosaukums | Mērķis | Iesaistītā mērķgrupa | Rezultāts |
| Eiropas Savienības Erasmus+ programmas Jaunatnes līdzdalības projekts Nr. 2024-1-LV02-KA154-You-000239616 “Eiropas digitālie jaunieši” | Pilnveidot 13-19 gadus vecu jauniešu zināšanas par Eiropu un tās iespējām, attīstot digitālo pratību un veicinot jauniešu līdzdalību. | Iesaistīti vairāk nekā 200 jaunieši no Madonas un citām Latvijas pilsētām.  Projekta komanda- 15% no ģimnāzijas izglītojamo skaita | Projektā izmantotas neformālās izglītības metodes, īpašu uzmanību pievēršot digitālo prasmju attīstībai, līdzdalības veicināšanai un izpratnes par Eiropas vērtībām un iespējām padziļināšanai.  Katra aktivitāte balstīta uz kādu no 11 Eiropas jaunatnes mērķiem, tādējādi stiprinot jauniešu izpratni par Eiropas Savienības nozīmi viņu ikdienā, kā arī sniedzot praktiskas zināšanas par to, kā izmantot Eiropas sniegtās iespējas. Projekta rezultātā gan projekta komanda, gan jauniešu dalībnieki guva jaunas zināšanas, prasmes un vērtīgas pieredzes, kas nākotnē kalpos kā pamats viņu izaugsmei un aktīvākai līdzdalībai sabiedrībā. Digitālās prasmes tika mērķtiecīgi attīstītas, īpaši fokusējoties uz drošu un jēgpilnu digitālo rīku izmantošanu mācību procesā, brīvā laika aktivitātēs un sabiedriskajās iniciatīvās. |
| Projekts “Iespējo līdzdalību!”  Nr. 2025.LV/NVOF/MAC/019/L17. | Veicināt pilsoniskās sabiedrības ilgtspēju, paaugstinot pedagogu un jauniešu pilsonisko kompetenci – apgūstot apmācību programmu un īstenojot uz iekļaušanu, sadarbību un sociālo atbildību vērstu pilsonisko praksi kopienās. | 3 pedagogi un 3 izglītojamie | Programmas pirmā daļa līdzās pilsoniskās izglītības satura pamatjautājumiem ietvēra arī metodikas komponenti, kas vērsta uz zināšanu izmantošanu darbībā. Projekta dalībnieki savās skolās un vietējās kopienās īstenoja pilsoniskās prakses iniciatīvas - pašvaldību vēlēšanu simulācijas un  priekšlikumu izstrādi politisko partiju programmām pašvaldību vēlēšanām par jauniešiem aktuāliem jautājumiem. Iniciatīvu izstrādi vadīja aktīvi jaunieši-mentori sadarbībā ar pedagogiem. |
| Programmas Erasmus+ jaunatnes līdzdalības projekts  “LABBŪTĪBAS LABORATORIJA”  Nr. 2025-1-LV02-KA154-YOU-000301190 | Attīstīt jauniešu līdzdalības prasmes un jaunu kompetenču apguvi, iesaistoties Adaptācijas un iekļaušanas programmas izstrādāšanas procesā, labbūtības un pozitīvas vides veidošanā. | 1 pedagogs un 4 izglītojamie | Adaptācijas un iekļaušanas programmas izstrādāšana labbūtības un pozitīvas vides veidošanā. |

1. **CITI 1 – 3 BŪTISKI SASNIEGUMI**

* Iegūta ERASMUS+ akreditācija, kas dod iespēju pedagogu profesionālās kvalifikācijas celšanu starptautiskā līmenī (kursi, ēnošana) un izglītojamo mobilitātes
* Izglītojamo pašpārvalžu forums - “EIROPA JAUNIEŠU STILĀ”. 21.martā Madonas Valsts ģimnāzijā kopā pulcējās vairāk kā 140 jauniešu no 12 valsts ģimnāzijām, lai uzzinātu par viņu iespējām Eiropā. Darba kārtībā: tikšanās ar EP deputātu Ivaru Ijabu, grupas Sudden Lights solistu Andreju Reini Zitmani, grupas Citi Zēni solistu Jāni Pētersonu. Grupu darbnīcas par Eiropas jaunatnes mērķiem, debates par savu sapņu prezidentu u.c. Pasākums notiek Erasmus+ Līdzdalības projekta “Eiropas digitālie jaunieši” ietvaros, ar Eiropas Savienības līdzfinansējumu.
* No 1. līdz 3. jūlijam Madonas Valsts ģimnāzijas skolēnu mācību uzņēmums “Blum” pārstāvēja Latviju Gen-E 2025 Eiropas finālā Grieķijā.
* No 24. līdz 31. augustam Devā, Rumānijā, norisinājās 3. Starptautiskā angļu valodas olimpiāde (IELO 2025), kurā piedalījās skolēni no 12 valstīm. Latvijas komanda izcīnīja zelta medaļas komandu sacensībās, kļūstot par veiksmīgāko savā grupā. Madonas Valsts ģimnāzijas 12.b klases skolniecei Katei Iesalniecei arī atzinības raksts individuālajā konkursā.
* 12.b klases izglītojamā Kate Iesalniece gūst uzvaru Starptautiskā angļu valodas olimpiādē Rumānijā.
* Dalība sarunu festivālā LAMPA. Diskusijā par skolēnu pašpārvaldēm piedalījās skolēnu padomes prezidente un tiesību un pienākumu sektora vadītājs.
* Latvijas Universitātes organizētajā konkursā “Latvijas Gada skolotājs” balvas ieguvēja kategorijā “Sporta skolotājs”- Līva Kraukle.

1. **INFORMĀCIJA PAR IZGLĪTĪBAS IESTĀDES, IZGLĪTĪBAS PROGRAMMU AKREDITĀCIJĀ, IZGLĪTĪBAS IESTĀDES VADĪTĀJA PROFESIONĀLĀS DARBĪBAS NOVĒRTĒŠANĀ NORĀDĪTO UZDEVUMU IZPILDI**

|  |  |
| --- | --- |
| **Ieteikums** | **Dati par izpildi** |
| Veidot sistēmu efektīvas sadarbības nodrošināšanai starp visām mērķgrupām, vienotas izpratnes veidošanai un rīcības nodrošināšanai par vienlīdzības un iekļaujošas izglītības principiem, kas balstīta uz regulāru datu iegūšanu, uzkrāšanu, analīzi un situācijas monitorēšanu. | Veikta visu mērķgrupu aptauja par drošības, vienlīdzības, iekļaušanas, labjūtības nodrošināšanu izglītības iestādē. Ar apkopotajiem rezultātiem iepazīstināta katra mērķgrupa, rezultātā izstrādāti priekšlikumi turpmākās sadarbības uzlabošanai. |
| Deleģējot iestādes padomei lielāku iniciatīvu un atbildību, veicināt šīs institūcijas efektīvāku iesaistīšanos izglītības iestādes pašvērtēšanas procesā un tālākās attīstības plānošanā. | Ģimnāzijas padome aicināta piedalīties izglītības iestādes attīstības plāna izstrādē, priekšlikumu izvirzīšanā. Padomes vadība sagatavo priekšlikumus pedagogu apbalvošanai, iestādes apkārtnes labiekārtošanai, izglītojamo labjūtības nodrošināšanai, atsevišķi pārstāvji ņem aktīvu dalību projektu izstrādē un īstenošanā. Sadarbībā ar padomes aktīvu tiek noteikti ģimnāzijas stratēģiskie mērķi. |

Izglītības iestādes vadītājs (\*paraksts) Vanda Maderniece